
Tisztelt Képviselő-testület!

Martfű Város Önkormányzatának Képviselő-testülete 2014. július 17-i ülésén létrehozta a Városmarketing Csoportot, melynek vezetője jelenleg Lapu Zoltánné, Martfű Város Önkormányzata Kommunikációs és Médiacsoportjának munkatársa, tagjai Asztalos Árpádné a Martfűi Művelődési Központ és Könyvtár igazgatója, valamint Baloghné Juhász Erzsébetet, a Martfűi Polgármesteri Hivatal Műszaki Irodájának vezetője.


A Marketing Csoport munkáját megalakulása óta segíti Herbály Jánosné a Kommunikációs és Médiacsoportja vezetője. Erre tekintettel javasolom, hogy Baloghné Juhász Erzsébet tagságát szüntesse meg a Képviselő-testület, helyette pedig Herbály Jánosnét bízza meg.

A Marketing Csoport vezetője részére a Képviselő-testület 2016. december 31. napjáig havi bruttó 50.000.- Ft megbízási díjat állapított meg, melyet a 2017. évre is javasolok megállapítani.

Kérem a Tisztelt Képviselő-testületet, hogy az alábbi határozati javaslatot szíveskedjen elfogadni.


Martfű Város Önkormányzata Képviselő-testületének
…../2017. (II. 26.) határozata
Városmarketing Csoport személyi összetételének módosításáról

Martfű Város Önkormányzatának Képviselő-testülete megtárgyalta a Városmarketing Csoport személyi összetételének módosítására vonatkozó javaslatot, mely alapján Baloghné Juhász Erzsébetet a Martfűi Polgármesteri Hivatal Műszaki Irodájának vezetőjét a Marketing Csoport tagsága alól felmenti, és helyette Herbály Jánosnét a Martfűi Városi Művelődési Központ és Könyvtár Kommunikációs és Médiacsoportjának vezetőjét bízza meg.
A Képviselő-testület Lapu Zoltánné marketing csoportvezető részére 2017. január 1. - december 31. közötti időszakra bruttó 50 ezer Ft/hó megbízási díjat állapít meg, mely összeget az Önkormányzat 2017. évi költségvetésébe beépíti.
A Képviselő-testület felhatalmazza a Polgármestert a megbízási szerződés aláírására.

Erről értesülnek:
1. Marketing Csoport tagjai
2. Valamennyi képviselő helyben
3. Jász-Nagykun-Szolnok Megyei Kormányhivatal

[bookmark: _GoBack]Martfű, 2017. február 23.
		Dr. Papp Antal
										polgármester

image1.png




